13 noiembrie 2023

**Comunicat de presă**

Distrigaz Sud Rețele aduce următoarele precizări cu privire la sistarea temporară a alimentării cu gaze naturale **pe anumite străzi din localitatea Craiova, județul Dolj.**

Ca urmare a unei avarii produse asupra sistemului de distribuție a gazelor naturale de către reprezentanții unei companii terțe ce efectuau o lucrare de săpătură mecanizată pe strada Mirăslău din localitatea Craiova, județul Dolj, pentru a pune în siguranță consumatorii, Distrigaz Sud Rețele **a fost nevoită să sisteze alimentarea cu gaze naturale în zona respectivă în data de 13 noiembrie 2023, începând cu ora 15:10**.

De această oprire sunt afectați un număr de **1.085 de clienți casnici și non-casnici** situați pe străzile Antiaeriană, Aviatorilor, Bărșești, Bechetului, Bihorului, Brateș, Bucura, Cavaleriei, Codlea, Corcova, Geniștilor, Ipotești, Livezi, Marinei, Mirăslău, Nedeia, Odesa, Oltenița, Popova, Potelu, Prelungirea Bechetului, Nicolae Romanescu, Școlii, Tarcăului și Vânători de Munte din localitatea Craiova, județul Dolj.

Echipele Distrigaz Sud Rețele sunt la fața locului pentru a asigura remedierea avariei. Reluarea alimentării cu gaze naturale a clienților afectați se va face în cursul zilei de astăzi, **13 noiembrie 2023, începând cu orele 20:00.**

După reluarea realimentării cu gaze naturale, în cazul în care clienții simt miros de gaze, sunt rugați **să aerisească imediat încăperea, să nu provoace scântei, să nu acționeze întrerupătoarele electrice, să nu folosească aparatele electrocasnice și, dacă este posibil, să închidă robinetul de alimentare cu gaze naturale.**

Ne cerem scuze pentru inconveniențele create clienților noștri și le mulțumim pentru înțelegere.

Biroul de Presă

Distrigaz Sud Rețele

*Distrigaz Sud Rețele este lider în distribuția de gaze naturale în România, cu o expertiză de peste 47 de ani în acest domeniu, având peste 2 milioane de clienți, circa 22.600 km rețea și 2.750 de angajați. Distrigaz Sud Rețele deține licență de operare pentru distribuția de gaze naturale în 851 de localități, pe raza a 20 județe din sudul și centrul României: Argeș, Brăila, Brașov, Buzău, Călărași, Constanța, Covasna, Dâmbovița, Dolj, Galați, Giurgiu, Gorj, Ialomița, Ilfov, Olt, Prahova, Tulcea, Vâlcea, Vrancea, Teleorman și Municipiul București.*